OSNOVNA ŠKOLA RUDE

Rude 93

10430 Samobor

KLASA: 003-06/20-02/08

URBROJ: 238/27-16-20-1

Rude, 8.4.2020.

ZAPISNIK

s 40. sjednice Školskog odbora Osnovne škole Rude održane elektronskim putem, započete u utorak, 7. travnja 2020. godine u 10.00 sati s rokom očitovanja do srijede, 8. travnja 2020. godine do 10.00 sati.

Poziv s dnevnim redom i materijalima za sjednicu upućen je članovima elektronskim putem.

Dnevni red:

Predsjednica Školskog odbora predložila je sljedeći dnevni red:

1. Usvajanje zapisnika s 39. sjednice Školskog odbora
2. Donošenje Odluke o usvajanju Prijedloga Odluke o izmjenama i dopunama Statuta Osnovne škole Rude

Do isteka roka za očitovanjem pristiglo je očitovanje sedam članova Školskog odbora od kojih su šest suglasni s dnevnim redom, a jedna suzdržana te je usvojeno sljedeće:

1. Zapisnik s 39. sjednice je jednoglasno usvojen.
2. Kako je došlo do izmjena koje se odnose na zamjenu ureda državne uprave s upravnim tijelom županije nadležnog za poslove obrazovanja radi pripajanja ureda državne uprave županijama te izmjenama koje se odnose na razrješenje ravnatelja koji ima pravo odluku o razrješenju pobijati pred nadležnim sudom ako smatra da nisu postojali razlozi za razrješenje, potrebno je u Statute škola uvrstiti izmjene i dopune o naznačenoj materiji. Prijedlog Odluke o izmjenama i dopunama Statuta Osnovne škole Rude treba biti u sljedećem obliku:

Na temelju članka 54. stavka 1. Zakona o ustanovama (Narodne novine br. 73/93., 29/97., 47/99., 35/08. i 127/19) te članka 98. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14.), Školski odbor Osnovne škole Rude, uz prethodnu suglasnost Gradskog vijeća Grada Samobora, na sjednici održanoj dana …… donosi:

**PRIJEDLOG IZMJENA I DOPUNA STATUTA**

**ODLUKU O IZMJENAMA I DOPUNAMA STATUTA**

**OSNOVNE ŠKOLE RUDE**

**Članak 1.**

U članku 42. stavku 3. riječi: „uredu državne uprave“ zamjenjuje se riječima: „upravnom tijelu županije nadležnom za poslove obrazovanja“.

**Članak 2.**

U članku 53. stavku 2. riječi: „ured državne uprave“ zamjenjuje se riječima: „upravno tijelo županije nadležno za poslove obrazovanja“.

**Članak 3.**

U članku 71. stavku 1. točki 1. riječi:“radnom odnosu“ zamjenjuju se riječju: „radu“.

U točki 2. riječi: „propisima kojima se uređuju radni odnosi dovode do prestanka ugovora o radu“ zamjenjuju se riječima: „općim propisima o radu dovode do prestanka radnog odnosa“.

**Članak 4.**

Članak 74. mijenja se i glasi:

„U postupku odlučivanja o razrješenju ravnatelja temeljem članka 71. stavka 1. točaka 3. i 4. te članka 72. ovog statuta, članovi Školskog odbora obveznu su utvrditi postojanje razloga i činjenica za razrješenje.“

**Članak 5.**

Članak 75. mijenja se i glasi:

„O prijedlogu za razrješenje ravnatelja, članovi Školskog odbora odlučuju tajnim glasovanjem“.

**Članak 6.**

Članak 76. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka“.

**Članak 7.**

U članku 89. stavku 2. riječi: „ureda državne uprave“ zamjenjuju se riječima; „upravnog tijela županije nadležnog za poslove obrazovanja“.

U članku 89. stavku 3. riječi: „ured državne uprave u županiji nadležan za poslove obrazovanja“ zamjenjuje se riječima: „upravno tijelo županije nadležno za poslove obrazovanja“.

**Članak 8.**

U članku 90. stavku 2. riječi: „ureda državne uprave“ zamjenjuje se riječima: „upravnog tijela županije nadležnog za poslove obrazovanja“.

**Članak 9.**

U Članku 97. stavku 2. riječi: „ureda državne uprave u županiji nadležan za poslove obrazovanja“ zamjenjuju se riječima: „upravnog tijela županije nadležnog za poslove obrazovanja“.

**Članak 10.**

Članak 143. mijenja se i glasi:

„Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom“.

**Članak 11.**

U članku 150. riječi: „ured državne uprave“ zamjenjuju se riječima; „upravno tijelo županije nadležno za poslove obrazovanja“.

**Članak 12.**

Ova Odluka o izmjenama i dopunama statuta stupa na snagu osmog dana od dana objave na oglasnoj ploči Škole.

**PREDSJEDNICA ŠKOLSKOG ODBORA**

**Jasmina Romić**

Ova Odluka o izmjenama i dopunama statuta objavljena je na oglasnoj ploči Škole dana \_\_\_\_\_\_\_\_\_\_\_, a stupila je na snagu\_\_\_\_\_\_\_\_\_\_\_.

**RAVNATELJICA**

**Kristina Halužan, prof.**

Ovaj Prijedlog izmjena i dopuna Statuta utvrđen je na sjednici Školskog odbora dana 8. travnja 2020. godine.

KLASA: 003-06/20-01/08

URBROJ: 238/27-16-20-1

Kako nije bilo primjedbi na gore naznačen prijedlog odluke o izmjenama i dopunama Statuta Osnovne škole Rude, jednoglasno je donesena sljedeća :

O D L U K A

1. Usvaja se Prijedlog Odluke o izmjenama i dopunama Statuta Osnovne škole Rude, a isti se nalazi u prilogu ove odluke.
2. Prijedlog odluke iz točke 1. ove odluke upućuje se na prethodnu suglasnost osnivaču škole Gradu Samoboru
3. Odluka stupa na snagu danom donošenja

Sjednica je završila 8. travnja 2020. godine u 10.00 sati.

**Zapisničar Predsjednica Školskog odbora**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Domagoj Subašić Jasmina Romić**